ኣብቲ ዝርዝር ካብ ዝተኻተታ ኣብቲ ብፎርብስ ዝተሓረያ ደቂኣንስትዮ ዝተረቑሓሉ ዝርዝር ብቐዳምነት ተሰሪዓ ዘላ መራሒተ ጀርመን ኣንገላ መርክል’ያ። ንሳ ኣብቲ ዝርዝር ንተኸታተልቲ 10 ዓመታት እናመርሐት ትርከብ። ኣብቲ ዝርዝር ክትካተት ድማ ንመበል 15 ጊዜኣ ኮይኑ’ሎ። ኣብ ሳልሳይ ደረጃ ዝተሰርዐት ሓዳሽ ምኽትል ፕረዚደንት ኣሜሪካ ኮይና ዝተመረጸት ካማላ ሃሪስ’ያ። ንሳ ድሕሪ ሰሙናት ምኽትል ጆ ባይደን ኮይና ንኣሜሪካ ክትመርሕ ምዃና ይፍለጥ። እዚ ዓመታዊ ዝርዝር ወግዓዊ ክግበር ከሎ ሎሚ ንመበል 17 ጊዜ ከም ዝኾነ ዌብሳይት ፎርብስ የመልክት። ኣብቲ ናይ ሎሚ ዓመት ዝርዝር ካብ 30 ሃገራት ዝተወከላ ደቂኣንስትዮ ዝተረቑሓሉ ኮይነን፤ ካብ ሞንጎአን እተን 10 መራሕቲ ሃገራት፣ 38 ኣካየድቲ ስራሕ 5 ድማ ኣብ ዓውዲ ምዝንጋዕ [‘ኢንተርቴይንመንት’] ይርከባ። ለብዒ ኮሮናቫይረስ ኣብ ምግታእ ውጽኢታውያን ዝኾና ደቂኣንስትዮ መራሕቲ’ውን ኣብቲ ዝርዝር ተረቚሐን ኣለዋ። ንኻልኣይ ጊዜ ቀዳመይቲ ሚንስተር ኒውዚላንድ ኮይና ዝተመረጸት ጀሲንዳ ኣርደን ድማ ንቐዳማይን ካልኣይን ለብዒ እቲ ቫይረስ ብብቕዓት ክትምክት ዝኸኣለት ምዃና ይግለጽ። ኣብ መበል 37 ዝተሰርዐት ፕረዚደንት ታይዋን ሳይ ኢንግ ዌን ድማ በቲ ቫይረስ ምስዝተትሓዙ ሰባት ምትንኻፍ ዝነበሮም ሰባት ኣብ ምርካብ ብዝተሰርሐ ዕውት ስራሕ ትውደስ። 32 ሚልዮን ህዝቢ ኣብ ዝነብረላ ታይዋን ብሰንኪ ኮሮናቫይረስ 7 ሰባት ጥራሕ’ዮም ሞይቶም። ኣብ ናይ መዘናግዒ ኢንዳስትሪ ዝለዓለ ስምን ዝናን ዘለዋ ኦፕራ ዊንፍረይ መበል 20 ክትርቋሕ ከላ፤ ድምጻዊት ሪሃና መበል 69 ከምኡ’ውን ቢዮንሴ 72 ተሰሪዐን ኣለዋ። ቁሩብ ብዛዕባ ፕረዚደንት ሳህለወርቅ ኣብ ከተማ ኣዲስ ኣበባ ተወሊደን ዝዓበያ ሳህለወርቅ ኣደ ክልተ ቆልዑ [ኣወዳት] እየን። ንዓመታት ዲፕሎማሰኛ ኮይነን ድማ ሰሪሐን። ኣብ ወርሒ ለካቲት 1942 ዝተወለዳ ሳህለወርቅ ቋንቋታት ፈረንሳይኛ፣ እንግሊዝኛን ኣምሓርኛን ኣጸቢቐን ከምዝዛረባ ይግለጽ። ኣብ ፈረንሳ ካብ ዝርከብ ዩኒቨርሲቲ ሞንተፔለ ብተፈጥሮ ሳይንስ ተመሪቐን። ካብ 1989 ክሳብ 1993 ከኣ መንበረን ኣብ ሰኔጋል ብምግባር ኣምባሳደር ማሊ፣ ኬፕ ቨርዴ፣ ጊኒ ቢሳው፣ ጋምቢያን ጊኒን ብምዃን ኣገልጊለን። ብድሕሪኡ ካብ 1993 ክሳብ 2002 ኣብ ጂቡቲ ብኣምባሳደርነት ዝሰርሓ ኮይነን፤ ኣብቲ እዋን ቀዋሚት ተወካሊት ኢጋድ (በይነ መንግስታት ልምዓት ምብራቕ ኣፍሪቃ) ነይረን። ካብ 2002 ክሳብ 2006 ኣብ ዝነበረ ጊዜ ድማ ኣብ ፈረንሳ ኣምባሳደርን ኣብ ሕቡራት መንግስታት ትካል ትምህርቲ፣ ሳይንስን ባህልን (ዩኔስኮ) ተወካሊት ኢትዮጵያ ብምዃን ሰሪሐን። ኣብ ካልኦት ዝተፈላለዩ መዝነት ዘገልገላ ሳህለወርቅ፤ ኣብ 2011 ኣብ ኬንያ ዳይሬክተር ሕቡራት ሃገራት ኮይነን ከገልግላ ብዋና ጸሓፊ ሕቡራት ሃገራት ነበር ባንኪ ሙን ተሰይመን። ንዝሓለፉ ክልተ ዓመታት ድማ ፕረዚደንት ኢትዮጵያ ኮይነን ኣብ ምግልጋል ይርከባ። ተዛማዲ ትሕዝቶ ኮሮናቫይረስ፡ ናይ መጀመርታ ኮሮናቫይረስ ዝረኸበት ጓል ኣንስተይቲ15 ሚያዝያ 2020 ኣምባሳደር ሳህለወርቅ ዘውዴ፡ ኢትዮጵያ ጓል ኣንስተይቲ ፕረዚደንት ሸይማ25 ጥቅምቲ 2018 ኣንጎላ፡ ንሃገራ ዝዘመተት ሃብታም ኣፍሪቃዊት ጓል-ኣንስተይቲ20 ጥሪ 2020 ንህዝባዊ ተቓውሞታት ኣልጀርያ ዝመርሐት ጓል ኣንስተይቲ ተኣሲራ22 ሰነ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
